หนูมีอะไรกับแฟนวันที่ 19 ตอนประมาณ ตี 2 แล้วเกิดถุงยางแตกค่ะ รู้ตัวตอนแฟนเสร็จแล้วและมีน้ำอสุจิอยู่ในช่องคลอดด้วยค่ะ และตอนของวันที่ 19 ประมาณ 11 โมงหนูก็รีบซื้อยาคุมฉุกเฉินแบบ 1 เม็ดมากินทันที ประจำเดือนมาเมื่อเดือนที่แล้ว 18-24 วัน ประจำเดือนมาไม่ปกติด้วยค่ะ หนูมีสิทธิ์ที่จะตั้งครรภ์รึเปล่าคะ
สวัสดีค่ะ หากได้มีเพศสัมพันธ์เวลา 02.00 น. แล้วถุงยางอนามัยแตก แต่ได้ทานยาคุมฉุกเฉินเวลา 11.00 น. ซึ่งไม่เกิน 12 ชั่วโมงนับจากที่ได้มีเพศสัมพันธ์ไป ยาคุมฉุกเฉิน ก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะหลังจากนี้ ก็ควรรอดูว่าจะมีประจำเดือนมาหรือไม่ หากไม่มา ก็ควรตรวจหาการตั้งครรภ์ดูด้วยค่ะ